
Τίτλος : Η φωτογραφική πρακτική στη διαμόρφωση της πολιτισμικής μνήμης και η  αναπαραγωγή της στον ιστοριογραφικό λόγο : Οι  φωτογραφίες  στα πρωτοσέλιδα της  τ/κ εφημερίδας Bozkurt του 1974. 

Δρ Ελένη Χαραλάμπους

Αξιοποιώντας τις  φωτογραφίες  και τις λεζάντες οι  οποίες  δημοσιεύτηκαν  στα πρωτοσέλιδα της  τ/κ εφημερίδας Bozkurt, την  περίοδο  Ιούλιος 1974 – Αύγουστος   1974, η εργασία αυτή έχει ως  στόχο  να αναδείξει τα βασικά οπτικά  μηνύματα  και  το πώς  αναπαράγονται στον ιστοριογραφικό  λόγο  του  Τ/κ ιστορικού Vehbi Zeki Serter.

Η  εφημερίδα  Bozkurt αποτελεί μια από τις μακροβιότερες εφημερίδες στην ιστορία του τουρκοκυπριακού τύπου (1951-1988). Στα  πρωτοσέλιδα της αποτυπώνει σημαντικούς σταθμούς  της  ιστορίας των Τ/κ.[footnoteRef:1] Συστήνεται στο τ/κ αναγνωστικό κοινό   ως  καθημερινή  αμερόληπτη  τουρκική  εφημερίδα με  βασικό  σκοπό την  περιφρούρηση  της εθνοτικής  ταυτότητας των Τ/κ και την καταγραφή    των ενωτικών  δραστηριοτήτων  των Ε/κ.[footnoteRef:2] [1: Εφημερίδα Bozkurt, «Cumhuriyetin Kahraman Koruyucuları  Hoş Geldiniz», 16 Αυγούστου  1960.[Λεβέντες,  Προστάτες  της  Δημοκρατίας : Καλωσορίσατε]
Εφημερίδα Bozkurt, «Ecevit durumun  çok  vahim olduğunu söyledi Rumlar, Ecevitʼ e "Bizi Kurtar" Dedi», 19  Ιουλίου1974.[Ο Ecevit δήλωσε  ότι  η  κατάσταση είναι πολύ  σοβαρή. Οι Ε/κ είπαν στον Ecevit "Σώσε μας"]
Εφημερίδα Bozkurt,  «Bir Asırlık Hasret Bitti», 25 Ιουλίου  1974. [Αυτό  που  περιμέναμε με λαχτάρα εδώ και έναν αιώνα έγινε]   
Εφημερίδα Bozkurt, «Başbakan Demirel Bir Kez Daha Dünyaya Duyurdu : TAVİZ YOK!», 1 Δεκεμβρίου 1975.[Demirel :Δεν υπάρχει συμβιβασμός! Αφοί οι Ε/κ αποδεχθούν τη διζωνική  ομοσπονδία, μπορεί  το θέμα της ρύθμισης των συνόρων να  συζητηθεί.]]  [2: Εφημερίδα Bozkurt, «NİÇİN ÇIKIYORUZ?», 26  Οκτωβρίου 1951.[Γιατί εκδίδουμε αυτή την εφημερίδα;] 
] 




Ι. Τα βασικά σχήματα  και οι βασικές   στρατηγικές  για  τη  συγκρότηση   των οπτικών μηνυμάτων

Η παρούσα εργασία  αξιοποιεί τη συμβολική λειτουργία που  επιτελούν οι φωτογραφίες. Τα βασικά σχήματα  και οι βασικές   στρατηγικές  για  τη  συγκρότηση  των οπτικών μηνυμάτων : 

(α)  η στρατηγική της  συγκρότησης της εικόνας του Εχθρού μέσα  από το  σχήμα της αντίθεσης,
(β) η στρατηγική του διασυρμού του αντιπάλου, των ιερών  συμβόλων του,  των  μνημείων του, 
(γ) η στρατηγική της κινητοποίησης της εσωτερικής και διεθνούς κοινής γνώμης.

(α)  Η στρατηγική της  συγκρότησης της εικόνας του Εχθρού μέσα  από το  σχήμα της αντίθεσης

Οι φωτογραφίες  υπηρετώντας το αφήγημα  «Η τιμή, η περιουσία και η ζωή ευρίσκονται υπό τη διασφάλιση των Τουρκικών Δυνάμεων»[footnoteRef:3] απεικονίζουν  μέσα από το  φακό των φωτορεπόρτερ της εφημερίδας τη διέλευση των τουρκικών στρατιωτικών  δυνάμεων από τη  Λεωφόρο  Κερύνειας  (πρωτοσέλιδο της  25ης  Ιουλίου 1974), την απελευθέρωση του   χωριού Sütlüce/Ψυλλάτος  το οποίο «αντιστεκόταν  ηρωικά εδώ και έναν μήνα» (πρωτοσέλιδο  της 17ης Αυγούστου 1974), τον Τούρκο φρουρό ο οποίος περιπολεί μπροστά από ένα τουρκικό σπίτι που κάηκε και καταστράφηκε από τους Ε/κ στο χωριό Gaziveren (πρωτοσέλιδο   18ης Αυγούστου 1974), την απελευθέρωση   των κατοίκων του χωριού Yeşilköy / Άγιος Ανδρόνικος (πρωτοσέλιδο  της 22ης Αυγούστου 1974), τους Τούρκους στρατιώτες  στα χωράφια  με τα όπλα υπό μάλης και τη  λεζάντα  «Δεν είναι ξεκάθαρο πότε ο ύπουλος εχθρός θα επιτεθεί ή θα επιχειρήσει να πιει το αίμα αθώων ανθρώπων» (πρωτοσέλιδο  της 29ης Ιουλίου 1974), τον διοικητή  των Τουρκοκυπριακών Δυνάμεων  Mustafa Katırcıoğlu που εξηγεί τις επιχειρήσεις με τη χρήση  χάρτη (πρωτοσέλιδο  της 30ης Ιουλίου 1974), τον Τούρκο  στρατιώτη που   υψώνει το όπλο στον ουρανό με  τη λεζάντα «Zafer bizimdir»   «Η νίκη είναι δική μας» (πρωτοσέλιδο  της 16ης Αυγούστου 1974), τον υποστράτηγο Fazıl Polat  που συνομιλεί με τους μαχητές της Αμμοχώστου μετά την επιτυχημένη επιχείρηση (πρωτοσέλιδο  της 17ης Αυγούστου 1974),  τους αξιωματικούς και  τους στρατιώτες που επισκέφθηκαν το Μνημείο Karaoğlanoğlu στην Κερύνεια (πρωτοσέλιδο  της 31ης Αυγούστου 1974),[footnoteRef:4]  τους τρεις  διοικητές «που έφεραν σωτηρία και ελευθερία στην τουρκοκυπριακή κοινότητα», τον αντιστράτηγο Nurettin Ersin, τον αντιστράτηγο Bedrettin Demirel και τον αντιστράτηγο Vahit Güneri (πρωτοσέλιδο  της 20ης Ιουλίου 1975). [3: Ahmet Sanver, Kıbrıs barış harekatı anılarım Temmuz 1974, Λευκωσία, 2014, σελ. 329.[Μνήμες Ιουλίου 1974 : Ειρηνευτική Επιχείρηση στην Κύπρο]]  [4: Στο  σημείο της απόβασης "Yavuz çıkarma plajı" "Παραλία  απόβασης των ατρόμητων" στήθηκε  το Μνημείο  προς τιμή του συνταγματάρχη İbrahim Karaoğlanoğlu ο οποίος έχασε τη ζωή  του την 21η Ιουλίου 1974. Βλ. Ahmet Sanver, Kıbrıs barış harekatı anılarım Temmuz 1974,  Λευκωσία, 2014, σσ. 117-118. [Ιούλιος  1974  : Οι  μνήμες  μου  : Ειρηνευτική Επιχείρηση στην Κύπρο]] 

(β) Η στρατηγική του διασυρμού του αντιπάλου, των ιερών  συμβόλων του,  των  μνημείων του 

Στα πλαίσια  της  στρατηγικής του διασυρμού του αντιπάλου, των ιερών  συμβόλων του και  των  μνημείων του στο  πρωτοσέλιδο   της 28ης   Ιουλίου  1974 αποτυπώνεται 
η είσοδος  ενός  στρατιωτικού  οχήματος  σε φυλάκιο  της Εθνικής Φρουράς με τη  λεζάντα «Το στρατόπεδο  της Εθνικής Φρουράς  μεταξύ Κερύνειας και  Καζαφανίου έχει γίνει πλέον το στρατόπεδο των Mehmetçik». Στο πρωτοσέλιδο της 29ης Αυγούστου 1974 τα μέλη της Δεύτερης Ταξιαρχίας Καταδρομών κατεβάζουν την ελληνική σημαία από το  φυλάκιο της  Εθνικής Φρουράς στο χωριό Συγχαρί και υψώνουν την τουρκική σημαία. Από την άλλη, η φωτογραφική αποτύπωση  στρατιωτικού  υλικού  της Εθνικής Φρουράς το οποίο αφέθηκε  στο πεδίο των μαχών (πρωτοσέλιδο της 28ης Ιουλίου 1974)  ή περιήλθε στην κατοχή των τουρκικών δυνάμεων μετά την κατάληψη των στρατοπέδων της ΕΛ.ΔΥ.Κ. και της Εθνικής  Φρουράς αποτελεί  την  τιμωρία  των Ε/κ για  την εμμονή    τους να εξοπλίζονται  για την Ένωση «Αυτοί  οι οποίοι μετέτρεψαν το νησί σε πυριτιδαποθήκη με τα όπλα και τα πυρομαχικά που μάζευαν όλα αυτά τα χρόνια, με το όνειρο να προσαρτήσουν την Κύπρο στην Ελλάδα, εγκατέλειψαν τα πάντα και τράπηκαν σε φυγή μπροστά στη συντριπτική δύναμη των Τουρκικών Ενόπλων Δυνάμεων»[footnoteRef:5],  αποτελεί  την  τιμωρία  τους  για  την επιβολή χουντικού  καθεστώτος    (εικόνα  με  το τανκς των πραξικοπηματιών   το οποίο στέκεται δίπλα στο άγαλμα του Μάρκου Δράκου με το όπλο του στραμμένο στο Αστυνομικό Τμήμα (πρωτοσέλιδο της  18ης Ιουλίου 1974),[footnoteRef:6]  αποτελεί  την  τιμωρία  τους  για την τοποθέτηση  στην  προεδρία ενός  «πρώην  τρομοκράτη της ΕΟΚΑ» (φωτογραφία  από την εποχή  του Αγώνα της ΕΟΚΑ  τη στιγμή  που ο Νίκος  Σαμψών   οδηγείται στο δικαστήριο με τη συνοδεία της βρετανικής αστυνομίας (πρωτοσέλιδο της  16ης Ιουλίου 1974).[footnoteRef:7]   [5: Εφημερίδα Bozkurt, 28 Ιουλίου 1974.  ]  [6: Εφημερίδα Bozkurt, 18 Ιουλίου 1974. ]  [7: Εφημερίδα Bozkurt, 16 Ιουλίου 1974. ] 

(γ) Η στρατηγική της κινητοποίησης της εσωτερικής και διεθνούς κοινής γνώμης

Στο  πρωτοσέλιδο της 17ης Ιουλίου  1974 ο αρθρογράφος  θέλοντας να ενισχύσει  τον πρωτοσέλιδο τίτλο  «Πρέπει να παρέμβει η Τουρκία»  ενσωματώνει στο πρωτοσέλιδο   μια φωτογραφία από το  Τουρκικό Γενικό Νοσοκομείο όπου βρίσκεται ο 36χρονος Mustafa Mehmet, ο οποίος τραυματίστηκε στο  πόδι από αδέσποτες σφαίρες κατά την ανταλλαγή πυρών στον αστυνομικό σταθμό του Καϊμακλίου, και τη φωτογραφία  του    21χρονου  Şefik Ömer Namı, ο οποίος έγινε στόχος αδέσποτων σφαιρών.[footnoteRef:8] Γενικότερα,  μέσω  της  φωτογραφικής  πρακτικής  συγκροτείται  το  αφήγημα της  «γενοκτονίας των Τ/κ» : οι έρημοι δρόμοι, τα  άδεια λεηλατημένα σπίτια και τα νεκρά ζώα αριστερά και δεξιά στο χωριό Μαράθα,[footnoteRef:9] το 16 μηνών μωρό, η Betul, «το οποίο σφαγιάστηκε  στο χωριό Atlılar/Αλόδα» στις 14 Αυγούστου 1974,[footnoteRef:10] η οικογενειακή  φωτογραφία  της  οικογένειας του Kâmil Meriç ο οποίος  έχασε τη γυναίκα του  (Fatma) και τα 5 παιδιά του (Vedia (7), Yonca (6), Ozan (5), Hakan (4) και Kaan (2)) «στη  σφαγή  στο  χωριό Αλόδα».[footnoteRef:11]  Ενώ  η Ελληνική Κοινότητα  είναι η ηττημένη ενός  πολέμου και μεταξύ άλλων βιώνει  το φαινόμενο της προσφυγιάς,[footnoteRef:12] η  έμφαση  δίδεται  στους Τ/κ  πρόσφυγες :   φωτογραφία  από τον Κοιτώνα Προσφύγων  των  Τ/κ  από την Πάφο,[footnoteRef:13] φωτογραφία  από το  καταστραμμένο σπίτι του Derviş Niyazi και του πατέρα του  Niyazi Mu'la Abbas από τα πυρά όλμων  των Ε/κ,[footnoteRef:14]  φωτογραφία  από το σπίτι ενός  Τ/κ από το χωριό Serdarlı /Τζιάος που καταστράφηκε από τους Ε/κ και στους  τοίχους του οποίου αναγράφονταν ενωτικά συνθήματα,[footnoteRef:15] φωτογραφία από το  χωριό  Beyköy και τα σπίτια  τα οποία κάηκαν από τους  Ε/κ.[footnoteRef:16]  [8: Εφημερίδα Bozkurt,  17  Ιουλίου  1974. ]  [9: Εφημερίδα Bozkurt,  24 Αυγούστου  1974. ]  [10: Εφημερίδα Bozkurt, 14 Αυγούστου  1975.]  [11: Εφημερίδα  Bozkurt, 15 Ιουλίου 1975. ]  [12: Γιάννης Παπαδάκης, Η ηχώ της Νεκρής Ζώνης : Οδοιπορικό στη διαιρεμένη Κύπρο, Scripta, Αθήνα,
2009, σελ. 228.  ]  [13: Εφημερίδα Bozkurt, 15 Αυγούστου  1975.]  [14: Εφημερίδα Bozkurt,  15 Αυγούστου  1974.]  [15: Εφημερίδα Bozkurt,  22 Αυγούστου  1974.]  [16: Εφημερίδα Bozkurt,  24 Αυγούστου  1974. ] 


ΙΙ. Η  συγκρότηση  του πιο πάνω αφηγήματος  στον τουρκοκυπριακό ιστοριογραφικό  λόγο : Η περίπτωση του ιστορικού Vehbi Zeki Serter

Ο Vehbi Zeki Serter την περίοδο 1970-2002 επιδεικνύει  πλούσιο  εκδοτικό  έργο. Στα  σχολικά  εγχειρίδια  και στα  ιστοριογραφικά εγχειρήματα   του Vehbi Zeki Serter απαντά  : 

(α)  η στρατηγική της  συγκρότησης της εικόνας του Εχθρού μέσα  από το  σχήμα της αντίθεσης π.χ. οι  αιχμάλωτοι  πολέμου  (Ε/κ και Ελλαδίτες) με τα ανυψωμένα χέρια σε αντίθεση με το ηρώο Karaoğlanoğlu (μνημείο προς τιμή εκείνων που σκοτώθηκαν στην Κερύνεια κατά την απόβαση των τουρκικών στρατευμάτων στην Κύπρο,[footnoteRef:17]  ο πίνακας με τους  Τ/κ  και  Ε/κ αγνοουμένους, με το  ποσοστό  των αμάχων πολιτών, των γυναικών, των παιδιών κτλ.[footnoteRef:18] [17: Vehbi Zeki Serter, Kıbrıs ve 1974 barış harekatı,  Lefkoşa 1976, σελ. 120.  [Η Κύπρος  και η  Ειρηνευτική Επιχείρηση του 1974]
Vehbi Zeki Serter & Ozan Zeki Fikretoğlu, Kıbrıs Türk mücadele tarihi lise 1,2,3. sınıf, Lefkoşa, 2002, σελ. 283.   [Η ιστορία του αγώνα των Τ/κ  : για το λύκειο]]  [18: Vehbi Zeki Serter & Ozan Zeki Fikretoğlu, Kıbrıs Türk mücadele tarihi lise 1,2,3. sınıf, Lefkoşa, 2002, σελ. 201. [Η ιστορία του αγώνα των Τ/κ  : για το λύκειο] ] 

Τουρκοκύπριοι αγνοούμενοι                Ελληνοκύπριοι αγνοούμενοι 
Σύνολο     		803    					1619
Πολίτες    		99.40%   				38.31%
Στρατιώτες 		0.60%    				61.19%
Άντρες  		71%   					92%
Γυναίκες  		12%   					6%
Παιδιά  		17%  					2%

(β) η στρατηγική του διασυρμού του αντιπάλου, των ιερών  συμβόλων του,  των  μνημείων του  π.χ. ο διοικητής  των Τουρκοκυπριακών Δυνάμεων  Mustafa Katırcıoğlu φωτογραφίζεται δίπλα στο  αυτοκίνητο του   διοικητή της  ΕΛ.ΔΥ.Κ.,[footnoteRef:19] ο ένστολος Vehbi Z. Serter  και ο  Τούρκος    αλεξιπτωτιστής   οι οποίοι φωτογραφίζονται με μια ελληνική σημαία  στο  στρατόπεδο  του  Αγίου Βασιλείου,[footnoteRef:20] [19: Vehbi Zeki Serter, Kıbrıs ve 1974 barış harekatı,  Lefkoşa 1976, σελ. 110.  [Η Κύπρος  και η  Ειρηνευτική Επιχείρηση του 1974]]  [20: Vehbi Zeki Serter, Kıbrıs ve 1974 barış harekatı,  Lefkoşa 1976. [Η Κύπρος  και η  Ειρηνευτική Επιχείρηση του 1974]] 

(γ) η στρατηγική της κινητοποίησης της εσωτερικής και διεθνούς κοινής γνώμης π.χ.  φωτογραφίες  με τα αποτεφρωμένα σώματα από τα χωριά Αλόδα, Μαράθα  και Σανταλάρης,[footnoteRef:21]  φωτογραφία της τρίχρονης Rahme Salih Kral  που χτυπήθηκε  με  40 σφαίρες,[footnoteRef:22] φωτογραφία με το  4 μηνών νεκρό μωρό της,  το οποίο πυροβολήθηκε  και ξεψύχησε στην αγκαλιά της  μητέρας του τη στιγμή που περνούσε από  τον ελληνικό  στον  τουρκικό τομέα,[footnoteRef:23] φωτογραφία  από τον βομβαρδισμό  του δημοτικού σχολείου στην Αμμόχωστο Gazi Mağusa Sakarya ilkokulu κτλ.,[footnoteRef:24] η αναφορά στον  τοίχο του ελληνικού σχολείου του χωριού Αλαμινός  (Λάρνακα)  με τις   τρύπες  από τις εκτελέσεις  των Τ/κ χωριού.[footnoteRef:25]  [21: Vehbi Zeki Serter, Yunan emperyalizmi ve Türk ulusu : (1821-1976), Lefkoşa, 1976, σελ. 63. [Ο ελληνικός  ιμπεριαλισμός  και το τουρκικό έθνος 1821-1976]]  [22: Vehbi Zeki Serter, Kıbrıs ve 1974 barış harekatı,  Lefkoşa 1976, σελ. 161.   ]  [23: Vehbi Zeki Serter, Kıbrıs'ta Rum-Yunan vahşeti ve 20 Temmuz'da doğan güneş Kıbrıs Türk Barış Harekatının 4. yıldönümü münasebetiyle, Lefkoşa 1978, σελ. 24.
[Η  βαρβαρότητα  των Ε/κ  και των Ελλαδιτών  στην Κύπρο και  ο  ήλιος που  ανέτειλε  στις  20  Ιουλίου, με   αφορμή  την 4η επέτειο  της  Τουρκικής  Ειρηνευτικής Επιχείρησης]]  [24: Vehbi Zeki Serter, Kıbrıs ve 1974 barış harekatı,  Lefkoşa 1976, σελ. 148.]  [25: Vehbi Zeki Serter & Ozan Zeki Fikretoğlu, Kıbrıs Türk mücadele tarihi lise 1,2,3. sınıf, Lefkoşa, 2002, σελ. 196.  ] 

Καταληκτικά συμπεράσματα :
Οι φωτορεπόρτερ τραβούν  μεμονωμένες  φωτογραφίες  προκειμένου να τεκμηριώσουν  ένα αφήγημα, την αδυναμία συνύπαρξης με τον Άλλον «Ο Demirel δήλωσε εκ νέου : Δεν υπάρχει συμβιβασμός  ! Αφοί οι Ε/κ αποδεχθούν τη διζωνική  ομοσπονδία, μπορεί  το θέμα της ρύθμισης των συνόρων να  συζητηθεί» (πρωτοσέλιδο  της 1ης  Δεκεμβρίου 1975).[footnoteRef:26]  Αν και η  φωτοδημιουργία  δεν  αξιολογεί,  δεν χαρακτηρίζει, απλώς αποτυπώνει  την  παροδική  φύση  της  στιγμής, οι λεζάντες  και τα κείμενα που πλαισιώνουν τις φωτογραφίες συγκροτούν ένα αιχμηρό λόγο.  Οι φωτογραφίες  είναι συνυφασμένες  με εικόνες πολέμου, με  έκδηλη την ανδρεία  του Εαυτού  και τη θρασυδειλία  του Άλλου «Συνεπεία της  Β’ Επιχείρησης  την οποία ξεκίνησαν οι  Τουρκικές Ένοπλες Δυνάμεις,  τα εναπομείναντα τμήματα των  Ε/κ   και των Ελλαδιτών, που γονάτισαν μπροστά στις αιχμηρές ξιφολόγχες του τουρκικού στρατού, επιτέθηκαν στα αθώα και ανυπεράσπιστα τουρκικά χωριά στο νότο και έδωσαν αδιανόητα παραδείγματα βαρβαρότητας».[footnoteRef:27] Οι γυναίκες στις φωτογραφίες  είναι σε  ρόλους  παραδοσιακούς συνυφασμένους  με  τη μητρική  φύση τους,  μεταξύ άλλων η  Ε/κ  μητέρα με  το παιδάκι  στην αγκαλιά από το  χωριό Καζάφανι  (πρωτοσέλιδο 28ης Ιουλίου 1974), η Ε/κ γυναίκα με το  νεοβάπτιστο μωρό από το χωριό Πέλλαπαϊς (πρωτοσέλιδο 10ης Αυγούστου 1974),  η Τ/κ μητέρα με το παιδάκι  στην αγκαλιά που ανταμώνει  τον  χαμογελαστό Τούρκο στρατιώτη.[footnoteRef:28] [26: Εφημερίδα  Bozkurt, 1 Δεκεμβρίου 1975. ]  [27: Vehbi Zeki Serter, Yunan emperyalizmi ve Türk ulusu : (1821-1976), Lefkoşa, 1976, σελ. 63. ]  [28: Vehbi Zeki Serter, Kıbrıs tarihi : (Başlangıçtan zamanımıza kadar), Λευκωσία, 1981, σ. 139-140.  [Η ιστορία της Κύπρου : Από  την προϊστορία μέχρι  την εποχή μας]] 

